Tamila Tasheva

Si **Tamila Ravilivna Tasheva** (, ; namundag 1 Agosto 1985) sarong aktibistang Ukranyano asin politiko nagseserbing  Permanenteng Representante kan Presidente nin Ukranya  sa Autonomong Republika nin Crimea poon pa kan 25 Abril 2022.

## Biograpiya
Siya namundag kan 1 Agosto 1985, sa Samarkand, Uzbek SSR, USSR, sa sarong pigdeportar na Crimean Tatar na pamilya. Kan 1991, siya nagbalik sa Crimea kaiba saiyang pamilya, siring man kan ibang mga Crimean Tatars, asin nag'estar sa  Simferopol. Siya naggradwar sa Faculty of Oriental Languages sa Tavrida National V.I. Vernadsky University.

Siya nagbali sa Orange Revolution asin nag'organisar nin mga rally sa Dangan siya nagin pamayo kan Foundation for Regional Initiatives, samnga kan NGO sa Crimea.

Kan 2006, siya nagin assistant ni people's deputy Lesya Orobets. Nagtrabaho man siya komo sarong analyst ni Viktor Yuschenko para sa partidong Our Ukraine. Kan 2010, siya nagin tagapamahala sa Nash Format publishing house. Dangan siya nagin PR manager kan TIK na banda.

Kan Desyembre 2013, si Tasheva nagbali sa Revolution of Dignity asin sa mga demonstrasyon kontra sa rehimen ni Viktor Yanukovych. Kan nyebe nin  2014, si Tasheva, kairiba iba pang mga aktibista, nagmukna nin Facebook page CrimeaSOS, na nagtokar kan mga pangyayari na nag'antos sa Pagsugpon nin Rusya sa  Crimea. Kaamayi nin Marso, mga aktibista nagbukas nin hotline para sa mga asylum seeker sa lugar na matoninong pa kan Ukranya. Dangan ining CrimeaSOS duminakula na husto asin nagin dakulang network nin mga volunteer, na nagtataong asistensya sa mga residente sa ATO Zone. Kahaloyi, an CrimeaSOS nagin pusog na organisasyon nin mga tawong may sarong misyon.

Pakapangyaring pagsugpon kan Rusya sa Crimea, si Tasheva nagtipon nin mga imppormasyon dapit sa mga pagkawara bigla asin pag'aabuso asin pagmaltrato sa mga Crimean Tatars.

SA 2019 parlamentaryong eleksyon, si Tasheva nagdalagan bilang kandidato kan partidong Holos bilang People's Deputy nin Ukranyae.

Kan 25 Oktobre 2019, si Presidente Volodymyr Zelenskyy pignombrahan si Tasheva komo deputy representative nin Crimea. Kan 25 Abril 2022 si Tasheva itinaas sa katongdan bilang iyo an bagong Permanenteng Representanteng Presidensyal nin Ukranya sa Autonomong Republika nin Crimea, na magsalida ki Anton Korynevych.

Pakapangyari kan Rusong pagsakyada sa UkranyaPagsakyada nin Rusya sa Ukranya]], siya aktibo sa pag'antabay asin pagbantay sa kun anong mga sinasapo kan mga nagkawaralat na mga Ukranyano asin Crimean Tatar sa Crimean peninsula.

## Mga Gawad

* Kan 2016 siya nakaresibi nin medalya may pangaran "25 years of independence of Ukraine". An medalya iginawad saiya para sa paghiro niya pagmukna kan "Crimea SOS" na organisasyon (*Крим SOS*).
* Kan 20 Pebrero 2019, siya nagawadan kan Order of Princess Olga huli sa *pagkapusoan na paghiro, maigot na pagsurog sa prinsipyo konstitusyonal nin demokrasya, deretsong pantawo asin katalingkasan na nnailawan na gayo durante kan Revolution of Dignity, asin mga pagsibot sa pagbolunter*.
* Kan 25 Oktobre 2019, si Tamila Tasheva nasikwit an Polish Sergio Vieira di Mello Award sa kategoryang "Personality". An gawad nadedeterminaran sa duwang magkatumbas na mga kategorya taon-taon: an indibidwal asin bakong-gobyernong organisasyon, na an mga aktibidad kaini tinutuyo an magkaigwa nin inaapod na "matoninong na pag'iribanan asin kooperasyon sa pag'ultan nin mga sosyedad, mga relihiyon asin mga kultura.

## Toltolan